Jessie Cave. Jessica Alice Cave Lloyd (5-may, 1987-yil, Londonda tugʻilgan) – britaniyalik aktrisa va qiziqchi. "Harry Potter" filmlari seriyasida Lavender Brown roli hamda London va Edinburg Fringedagi namoyishlari bilan tanilgan. U, shuningdek, "Love Sick" deb nomlangan multfilm dudllari kitobini nashr etgan hamda ularning baʼzi dizaynlari tabriknomalarda paydo boʻlgan. Aktrisaning hayoti va munosabatlariga asoslangan komedik spektakl boʻlmish "Sunrise" birinchi marta 2019-yilda namoyish etilgan. Cavening birinchi romani "Sunset" 2021-yilda nashr etilgan. Yoshligi. Jessica 1987-yilning 5-may sanasida, Londonda, oilasidagi 5ta farzandning ikkinchisi sifatida dunyoga kelgan. Uning otasi umumiy amaliyot shifokori boʻlib ishlardi. Onasi Debora esa Hong Kongning sobiq bosh kotibi, tasmaniyalik ser Charles Philip Haddon-Cavening qizi boʻlgan. Uning kenja singlisi Bebe Cave ham aktrisadir. Faoliyati. Cave oʻzining aktrisalik debyutini 2008-yilning boshida CBBC telekanalida namoyish etilgan "Summerhill" dramatik teleserialida amalga oshirgan. U 2007-yil 1-iyul sanasida boʻlib oʻtgan ochiq kastingda "Garri Potter va yarim qonli shahzoda" filmidagi Lavender Brown rolini qoʻlga kiritadi. Cave tinglovga kelgan 7000 dan ortiq qizlarni yengib ushbu rolni qoʻlga kiritadi. Aktrisa, shuningdek, "Harry Potter va tilsim shahzodasi" va "" videooʻyinlarini moslashtirishda Lavanda ovozini ijro etgan. 2009-yil iyun oyida u West Enddagi debyutini Duke of York teatrida Tom Stoppardning "Arcadia" asari jonlantirilishida Thomasina obrazini gavdalantiradi. Oʻsha yilning dekabrida Cave 2009-yilgi "Inkheart" filmi suratga olish jarayonida suv nimfasi obrazida kichik rol oʻynagan. Shaxsiy hayoti. Cave bastakor Steve Brown va impressionist Jan Ravensning oʻgʻli qiziqchi Alfie Brown ishqiy bilan munosabatda boʻlgan. Ularning toʻrt farzandi bor: 2014-yil oktyabrda tugʻilgan oʻgʻil, 2016-yil iyulda tugʻilgan qizi, 2020-yil oktyabrda tugʻilgan ikkinchi oʻgʻli va 2022-yil mart oyida tugʻilgan uchinchi oʻgʻil farzandi. 2021-yil yanvar oyida Cavening uchinchi farzandi va ikkinchi oʻgʻli COVID-19 uchun testdan ijobiy oʻtgandan soʻng, kasalxonada davolanishadi. 2022-yilning fevral oyida Cave toʻrtinchi farzandiga homilador boʻlganida COVID-19 uchun testdan musbat natija oladi. Oʻsha yilning mart oyida u kasalxonaga yotqizilgan va u yerda, keyinchalik, toʻrtinchi farzandini dunyoga keltirgan.